OpenLLM-France/wikimedia huggingface dataset:
# Ar er Grucefiemant

| ◄ Hun Salvér é touguein é groéz | Ar er Grucefiemant | Peden eit er-ré treménet ► |
1° CONSlDÉRET hun Salvér arrihuet ar er Manné Calvar ; sellet guet truhé er Juiffet cri doh en dihusquein, hac èl ma oai staguet é zillad doh é oulieu, int e refresq é ol vlesseu, hac e laqua er goêd de ridêc a guement tache e zou én é gorf. Er staguein e rant doh ér groéz ; grouïat e rant è zeu zorn hac é zeu dreit guet tacheu bras, ha tennein e rant ar ou nerh ar é vambreu eit ma t’arrihueint guet en toulleu groeit a guênt ér hoêt eit en tacheu. Goudezé è plantant er groéz èn doar ; int hé lausq de gouéh a hurlam én toul deon-zé. O péh ur gloéz, mar dès bet biscoah, eit hun Salvér a garanté é spin doh en tacheu ! Chom e ra tair ær ér stat-cé hemb merhuel.
2° Considéret péh quer méhus e oai er marhue ag er groéz. Bout nuah eit hunan quer pur èl Jésus ; bout crouguet dirac ur bobl a dut tolpet a bep bro de Jérusalem eit er gouil bras a Basq, péré e insultai d’é varhue guet en temalationeu hac en anjulieu infamman. Entretan Jésus ne ra meit pedein eit-ai : pardonnet dehai, e m’ean, me Zad, rac ne ouzant quet petra e rant.
3.° Considéret è zihue-vréh digueor eit hun bréhatat, mar caramb hum rein dehou ; staguet é guet tacheu eit discoein demb péh quer son, péh quen daihabl é e garanté dohemb. Crucefiet-é ha merhuel e ra nuah, eit desquein demb hum zistaguein a zoh querment tra e zou ér bed, ha disprisein en danné, en dillat cair, hac en ol treu, de bérè é ma quen taulet bugalé Adam, abalamort d’er goal inclination hun nès hèritet doh t’ou. Anfin tremén e ra én ur bléguein é bèn adorabl, eit rein demb é speret.
Considèret ehué er Uériés Vari beniguet ha sant Yehan en Apostol doh treid er groéz. Jésus e recommand é vam de sant Yehan, én ur laret dehou : Chetui hou mam, hac e lar ehué dehi er sellet èl hé mab, én ur laret : Moéz, chetui hou mab. Péh un troq trist eit er Uériés affliget ! Goulennet guet-hi, ha guet sant Yehan, ha guet Mari-Madelèn lod ag er santimanteu a dristé, a druhé, a garanté hac a gontrition e oai én ou halon. Nezé é oai bet trézet calon er Uériés Vari guet ur gléhan a anquin, revé proféci er hoh Siméon d’en dé a hé Burification. Hum offrein e ra ehué d’en Tad éternel eit merhuel guet hé Mab. Hum offret enta guet-hi d’er marhue, ha marhuet tout-a-fæt d’er pehet ha d’en ol fal inclinationeu, eit bihuein de Jésus-Chrouist ha revé é volanté.
# Ar er peah

| ◄ Testamant | Ar er peah | Ag er persécutioneu injust ► |
MAR arrihue un dissantion benac étré er verdér, pé étré-zé hac en dut aral, er Supérioret pé Supérioréset e assaïou guet charité hac ér mod e gredeint gùellan eit laquat er peah hac en amitié.
Èl mé ma er garanté doh en nessan ur merche eit hanàuein bugalé Doué, ha diforhein gùir serviterion Jesus-Chrouist doh er-ré n’en dès meit en hanhue hac en aparance, hun Zad seraphiq sant Françæs en dès ræzon vat de ourhemenein d’er verdér ag en Urh a benigen de gonservein guet er brassan sourci er garanté doh en nessan, ha d’hé reparein prest mar dant ag hé hol. Int e zeli enta conservein ur garanté vras doh ou nessan, hac e assaïou discoein d’en ol ul limage ag er grechénion quettan, péré e vihuai quen tuêm a galon en eil doh éguilé, ma lar sant Lucas n’ou doai ol meit ur memb calon hac ur memb inean ; hac eit quement-cé, er verdér ha hoéreset e zioallou hac e belleï dob pep sort dissantion, e sàu el lod muihan ag en interès pé ag en ambition. En ambition e zou en hoant de hinour pé jalousi doh er-ré en dès. Mar arrihue neoah un dissantion-benac étré er verdér pé étré-zé hac en dut aral, er verdér e hanàuou quettan en dissantion-zé, hum impléou guet caranté d’ou accordein, ha ma n’ellant donet de bèn, int e avertissou er Supérioret pé Supérioréset, péré ou accourajou d’obér er peah hac en amitié guet er honzeu ha ræzonnieu capaplan de douchein ou halon, èl er ourhemen e ra demb hun Salvér de gârein ha d’obér vad d’er-ré e ra poèn demb, ha dré exampl en Eutru Doué memb, péhani hun hlasq er hettan hac e ra demb é græceu eit retournein d’er stat a græce Doué, a pe za demb er huittat dré er pehet marhuel.
# Ar en deùlin/Tri neved, tèr béden.

| ◄ Ar en deùlin | Tri neved, tèr béden. | Tri neved, tèr béden  ► |
“ Quam dilecta tabernacula tua, Domine virtutum ! Concupiscit et deficit anima mea in atria Comini....
Etenim passer invenit sibi domum, et turtur nidum sibi, ubi ponat pullos suos.
Altaria tua, Domine virtutum !.... »
[Ps. LXXXIII, 1, 3, 4.]
# Ar en deùlin (barzhoneg)

| ◄ Kentscrid | Ar en deùlin | Tri neved, tèr béden.  ► |
Pe zereù en héol de seùel,  — Ar en deùlin ! Braset leùiné um dorel  Ar en deùlin ! Dirag er gouleù deit aré, Nag ur blijadur dispar é Pédein é douster er beuré  Ar en deùlin !
Kloh en Angelus e soñna :  Ar en deùlin ! Er bèleg e overenna  Ar en deùlin ! Peb unan é vont d’é labour,
Gounideg, moraer, micherour, Oll er Grouéans, veul hé Hrouéour,  Ar en deùlin.
Er barh, é beuré é vuhé,  — Ar en deùlin, Hen dès vennet stouiein eùé  Ar en deùlin. O Jézus, cheleùet dohton, Digoret frank dor Hou Kalon De béden beur er barh breton  Ar en deùlin !
# Ar er Mortification

| ◄ Ar er Burtæt | Ar er Mortification | Ar er sourci de héli er Règl ► |
1° CONSIDÉRET penaus é teliet quemér ur sourci bras d’hum vortifiein, pé de verhuel, pé de renonciein deoh hou ç’hunan, pé de vihuein castiet : ur memb tra int ol. Hui e zou obliget d’er gobér a balamort m’en dès laqueit pehet Adam é mab-dén ur revolt quer bras doh er mad, ma toug hun ol plégueu, hun ol inclination d’er pehet. Rac-cé ret-é miret hemb cesse doh t’ai, résistein, dihuennein hemb cesse ; ha chetui er mortification, er hastiemant, merhuel pé renonciein demb hun nunan. Er-ré exant a behet e éel hum goutantein é renonciein d’er péh e zou dihuennet ; mæs er-ré en dès hum revoltet doh Doué e zeli renonciein memb de hilleih a dreu permettet, emé sant Gregoër ; hac èl n’en dès quet calz a dut exant a behet, quasi en ol e zou obliget de renonciein, e zihuennein doh en ol plégueu, desirieu, inclinationeu a ou halon, nameit d’er-ré e blige de Zoué, hac e héliant eit pligein dehou. Mesur hun santeleah e zou mesur er boén e gueméramb d’hum vortifiein.
En hoant bras en doai er Sænt de bligein de Zoué ou laquai de guemér hemb cesse sourci d’hum vortifiein. Peb-hunan a nehai e ellai laret èl sant Paul : douguein e ran goulieu Jésus-Chrouist ar me horf. N’hou pou jamæs en donæzon a oræson, ma n’en doh sourcius d’hum vortifiein.
2.° Considéret petra e ra er mortification : hi e laqua er horf de vout sujet d’en inean, er goal inclinationeu d’er ræson, hac er ræson de Zoué. Rinquein e rér mortification é quevér hun pemp squênt naturel, péré zou hun deulegat, dihue scoharn, dihue-frên, guêneu, deu zorn hac ol er horf ; é quevér hun ol goal inclinationeu, é quevér er chongeu a hun speret hac er harantéeu a hun halon, é quevér hun antandemant hac hun volanté ; rac ne zeliamb hum chervige ag en treu-zé ol nameit dré nécessité, dré ræson ha dré vértu. Gùir-é è homb quer goan ma vanquamb liès a uéh én dé a zivout quement-cé hemb avis ha quasi drespet temb, ne vern péh quer mortifiet omb. En Eutru Doué e bermet quement-cé, eit ma hanàuehemb hun goannedigueah hac en dobér hun nès ag er pedein ; mæs prest é attàu de bardonnein demb er sort fauteu-zé ; ne vern péh sort œvr mad, groeit guet contrition, e zou assés dirac Doué eit ou effacein. Mæs eit en dout contrition ag er fauteu-zé, é ma ret en dout quæ a nehai, ha quemér poén de viret doh t’ai. Pihue-benac ne guemér quet poén de zihoal doh en ol fal plégueu e zou én ou, de évehat doh é squêndeu, doh é speret, doh é galon, n’en dès quet er vertu a mortification.
3.° Er péh hun nès guellan d'obér eit gouni er vertu-zé, e zou hé goulen liès guet Doué én oræson, téhein doh compagnoneah ha hantis en dut libertin ha décourage, cârein er silance, mortifiein hun deulegat, cârein en disciplin ha penigenneu calet er horf. A zivout er speret, ne fal quet jamæs disputal guet dén eit dihuein é santimant ; ne fal quet hum excusein a pe vér avertisset d’hum gorrigein, ma n’er goulen er charité ; ret-e aboeissein d’er-ré e zou laqueit a berh Doué de gommandein demb, ha gùéhavé memb d’er-ré izelloh eit omb. Ret-é bout fidel de sentein doh er chongeu mad e zegasse en Eutru Doué demb.
# Ar er Burtæt

| ◄ Ar en Humilité | Ar er Burtæt | Ar er Mortification ► |
1° CONSIDÉRET péguement é teliet cârein er burtæt, rac ma plige bras de Jésus-Chrouist, représantet én Apocalypse, héliet guet ur vanden gusquet é guên, é verche er Guérièset pé en dut pur. Er perl-men e zou bet quer câret guet er Uériés-Vari, ma vezai bet gùel guet-hi col hé buhé eit hé hol. Er vertu-men e rant en ineanneu hac er horveu tampleu bourrabl d’er Speret-glan, ha demeuranceu bràu de Jésus-Chrouist e receuamb ér gommunion. Er mercheu a garanté en dès discoeit en Eutru Doué doh er vertu admirabl-men, e zou quer bras que n’ellér quet ou homprenein. Dré er vertu cair a burtæt en dès er Uériés méritet bout choéget de vout mam de Salvér er bed, ha sant Yehan en Aviélour bout er hârettan ag en Apostolet, ha Suzan bout délivret a fal volanté en neu Juge coh hac impudic. O purtæt ! ô vertu e rant en dut haval doh en Ælet ! admiraplet oh-hui !
2.° Considéret penaus er burtæt e zou ur vertu e ra en dout caz ha peellat doh er plijadurieu lous e za ér speret, èl er chongeu pé desirieu, pé ér galon, èl carantèeu lous, pé ér horf. Rac èl mé ma er baillardiah ur garanté doh er sort plijadurieu lous-cé, é contrel ehué er burtæt e ra quemér caz doh t’ai ; er baillardiah e ra chommein, hum bligein én ai ; er burtæt e ra pellat doh t’ai ; én ol tantationeu aral é ellér harsein eit dihuen gùel ; mæs én tantationeu énep d’er burtæt, n’en dès meit ur moyant de zihuen : tæhet a bèn, pellan ma ellér. El-cé é ras er Patriarche Jojeb, sant Martinien, ha nombr a ré-ral.
Ér brezélieu aral é véritér er victoër é harsein son, é tihuen guet courage ; mæs ér brezel guet anemiset er burtæt, é collér er victoër é hobér èl-cé, hac é cresquér hoah en tantation ; ne gavér er victoër meit é tæhein beannoh ma ellér. Rac-cé lammet a bèn er goal chongeu a hou speret, quentéh èl ma ou hanàuet ; laqueit hou chonge bean mat guet treu aral ; ne sellet jamæs ar hou tran, rac sur oh a vout dibéh ma n’ou sellet quet ; ha mar det a ou sellet exprès, hui hum rant cablus abèn pé hum laqua én dangér bras. Dispriset-int, ne ret quet caz a nehai, ha cassét dré gair hou chonge ar treu aral. Chetui er péh e hoès gùellan d’obér a zivout er goal chongeu ; pelleit guet er brassan sourci doh en ol occasioneu dangerus, èl doh en hantis ha doh er garanté n’en dint quet revé Doué hac eit Doué. Dihoallet doh hou teulegat, castiet hou corf, rac er gastiemant e zou magadur er burtæt. É spécial mortifiet hou squêndeu, ne chommet jamæs fénéant ; laqueit liès dirac oh exampleu er Sænt hac er Santézet en dès splannet muihan er vertu-men én ai ; groeit èl d’ai ; pedet liès hou ç’Æl-mad d’hou secour de oarn er vertu cair-zé ; hou pet un devotion particuliér d’er Uériès, èl d’er burran merh e zou bet crouéet ; goulennet er burtæt én hou communioneu, rac dén n’éel bout pur, ma ne ra hun Salvér en donézon-zé dehou ; anfin ur remæd excellant doh en tantationeu énep d’er burtæt, e zou goulieu hun Salvér ; rac-cé é ma mad chongeal ha méditein liès ér Bassion.
# Ar er Golér

| ◄ Ag en énormité ag er pehet marhuel | Ar er Golér | Ar er Paresse ► |
1° CONSIDÉRET er ræsonieu e zeli hou laquat de zihoal doh er golér. Er golér e lam é santimant mad guet mab-dén, hac e vir doh t’ou a vout é stad de receu faveurieu ha græceu er Speret-Santel, péhani ne repoz meit én ineanneu douce hac é peah. N’en dès nitra quen infam ha quen horribl èl un dén é colér. Un dén scandalus hac hum laqua liès é colér, e zisco d’en ol goannedigueah ha bihanité é speret. Un dén patiant e zou excellantoh eit un dén crihue, emé er fur Salomon, ha gùel é bout mæstr d’é gourage eit gouni kærieu dré vrezel.
2.° Considéret penaus er golér e zou un desir déréglet d’hum vangein. Er sap ag er fal ourien-zé, de laret-é, er pehédeu aral e za ag er golér e zou er goal-gonzereah, en temalationeu, refus a hum bardonnein, pé ahoel a hum bardonnein a zevri, bout rust ha diæz doh en ol, hum guemér doh Doué dré vurmureu, ha gùéhavè doh en treu crouéet, é scoein, é venace, é touïein ; gùéhavé dohemb hun hunan, é tesirein er marhue, doh hum anjuliein dré zibatiantet. O Jésus, patiant ! pardonnét-deign me holérieu : avouéein e ran e mès hou ç’offancet liès ér mod-cé. Me grata deoh hinihue en hum gorrigein ag er pehet-cé guet er secour a hou cræce, ha mar couéhan hoah én ou birhuiquin, é quemérein en dé-cé ur benigen benac jaugeabl.
3.° Considéret penaus hun Salvér en dès conservet attàu un doustér admirabl é quevér er-ré en anjuliai hac e larai drouc a nehou é gueu. Arrestet enta aben er hettan tauleu e scoeï er golér én hou calon, ha ne laret quet guir erbet que ne vou treménet hou colér.
Chonget liès péh quen horribl-é de uélet hunan hum lausq de monet d’er golér. Dalhet chonge ar exampl sant Elzear, Eutru bras, hac ag en Urh a benigen. Ean e rescondas d’er-ré e oulennai guet-ou penaus é ellai andur guet quement a batiantet en anjulieu : dré er chonge e mès a Bassion me Salvér, é m’ean, péhani e lar demb : desquet gueneign é hon douce hac humbl a galon.
# Ar er Paresse

| ◄ Ar er Golér | Ar er Paresse | Ar en Orgueil ► |
1° CONSIDÉRET penaus er paresse e zou mam en ol vinceu. N’en dé mab-dén ar en doar meit aveit labourat, él er pichonet aveit neigeal. En amzér e zou précius, ha rac-cé ne zeliamb col momant erbet. En Eutru Doué e brépar punitioneu terribl d’er ré paressus. Haval int d’er gùy ne zoug quet fréh, trohet e veint ha taulet én tan. Er paresse e vir a vout tuheit de nitra, rac ér paressus e gav difficultéeu bras é léh ne gav er-ré apert poén erbet.
2.° Considéret é pet fæçon é couéhér er pehet-cé ; é vout ponnér, lâche, ha dioustet eit él labour ; é tispriséin en treu spirituel guet dioustemant ha yeinnion ; é quemér rai a eah rac en difficultéeu ; é sentein doh ur speret scan e gommance tout ha ne achihue nitra. Er paresse e ra demb quemér caz doh er-ré e lar demb hun pourfit hac er ùirioné eit hun avertissein ; er paressus e lausq guet é squêndeu liberté antiér de sellet ha de cheleuet treu péré ne chervige meit de garguein er speret a chongeu digampen hac inutil pé dangerus. Goulennamb guet Doué pardon ag er fauteu-men, mar hun nès int groeit, hac er græce d’hum gorrigein a nehai én amzér de zonnet.
3.° Er remédeu doh er pehet-men e zou considérein péh sort implé e garrehemb hun bout groeit ag en amzér a pe vehemb én ær ag er marhue ; considérein er gont perhuéh ha terribl e vou ret demb dacor ag en amzer collet, pé impléet a boén de guæt, memb ag ur gonz inutil ; chongeal é conzeu sant Yehan : donet e reï, e m’ean, en noz é péhani ne ellou dén labourat ; réglein erhat en amzér ag er housquet, ag en daibrein, ag el labour ; sellet en ol déïeu èl en dehuéhan a hun buhé ; ha dré er chonge-cé hum accouragein d’obér penigen ha d’hum gastiein. Gùel é un dé impléet mad de chervige Doué, eit cant vlai treménet guet paresse ha dioustemant.
# Mari, Gwerc’hes galloudus

Oberennoù damheñvel pe handelvoù all zo ivez, gwelout Mari, Gwerc’hez c’halloudus.
| ◄ Kentan komjou a deskis | Mari, Gwerc’hes galloudus (Maria, Mater gratiæ) | Kalon dous a Vari ► |
1. Mari, Gwerc’hes galoudus, Mam dous ha Mam dener, C’houi zo bepret truezus En andret ar pec’her : Pelleit ouzimp adversour Hon ineou, Dreist pebtra deut d’hon zikour, War hon maro.
2. Enor d’ac’h, Zalver ar bed, Gloar d’ac’h ha meulodi, C’houi pehini zo ganet Gant ar Werc’hes Vari : Gloar d’an Tad, ha d’ac’h ive, Speret-Zantel, D’an tri Ferson en Doue, Gloar eternel !
# Mari, Mam an esperans

Oberennoù damheñvel pe handelvoù all zo ivez, gwelout Mari mamm an esperans.
| ◄ Mari, pa dei eun de | Mari, Mam an esperans | Kanomp ol meulodi da Vam Doue ► |
Diskan. Mari, Mam an Esperans, Mam dous ha mad meurbet, Ho pet true deuz hon Frans, Evidomp ol pedet, Mari, Mam an Esperans, Mam dous ha mad meurbet, Ho pet true deuz hon Frans, Evidomp ol pedet.
1. O Mari n’ankouaet ket En deuz bet a belzo, Eur prins a Frans d’ac’h goestlet Hag e bobl hag e vro.
2. Ar goestl zo gret a neve Gant ar Frans, Mam dener, Mam oc’h d’imp e gwirione, D’ac’h omp bugale ger.
3. A spont, a dristidiges, Hon c’halon zo karget, C’houi digaso en hon toues Fians ha joaüstet.
4. Mor hag avel, pa gomzet, A dav, a deu zioul, Hag eus an oabl e skarzet Ar glao hag ar c’houmoul.
5. Gret ma tavo an avel A c’houez er c’halonou, Ha ma welimp o sevel Sklerder d’ar sperejou.
6. Tre ho taouarn bepret zur E lakomp ol hon bag, Dalc’het hoc’h unan ar stur, En Env ken na vo stag.
7. Pel ouzimp skubet Satan Gant e ol vevelien Zo o klask lakat an tan Toues ho servijerien.
8. Dousoc’h vit n’eo d’ar bleuniou Ar gliz euz a viz Mê Vo d’imp ho madoberiou, O Mam a garante !
# Mari, hon mamm garantezus

Oberennoù damheñvel pe handelvoù all zo ivez, gwelout Mari, hon Mam garantezus.
| ◄ Na pegen kaer eo Mamm Jezuz | Mari, hon mamm garantezus | Rouanez an Nenvou ► |
* Ezomm en deus en e neizig
* Eus askell e vamm, an evnig :
* Dindan ho tiouaskell ive(z),
* Mari, kuzit ho pugale.
* D’an hanv, pa verv an heol re domm,
* Ar roz a c’hlao en deus ezomm,
* Degasit warnomp gliz Doue,
* Sec’h-korn, allas ! eo hon ene.
* Ezomm o deus an denved keiz
* Da veza miret ouz ar bleiz ;
* Ni hon eus ezomm, Gwerc’hez c’hlan,
* Da veza miret ouz Satan.
* Eur c’hrouadurig ’n e glenved,
* Gant an derzienn pa vez devet,
* A c’halv e vamm evit kaout dour :
* Ni ’zo klanv-bras, deut d’hon sikour.
* War vor, pa stourm ar gwall amzer,
* Hep dale bag ar peskataer
* Ouz ar rec’hel a vez drailhet
* Ma chom an Avel kounnaret.
* Ar bed a zo eur mor euzus
* Tenval, meinek ha houlennus :
* Hon bag a zo skanv ha dister,
* Diwallit-hi, o Mamm dener !
(Troet diwar Brezoneg Gwened.)
# Mari

Oberennoù damheñvel pe handelvoù all zo ivez, gwelout Mari (Duhamel).
| ◄ Ar c’hloarec fripon | Mari | M’am bije bet crayon ► |
Demad, Mari, ma mestrès, demad d’ac’h a laran ; Setu me deut d’ho cuelet ’wit ar vech diwezan ;
 Setu me deut d’ho cuelet, hen nâc’h na allan ket, ’Wit ma vo laket an de ma vefomp dimezet.
 Deut c’hui ganin, ma mestrès, da gavoud ma ligne, Ha me a iello ive gant-oc’h da gâd ho re.
 — E-leal, ma zervijer, bet on ’câd ma ligne, Hac ho deus lâret d’in-me biken ze na vije,
 — Deut c’hui ganin, ma mestrès, da vordic ar c’hoajo, E-lec’h ma ve au awel o hija an deillo ;
 E-lec’h man al lapoussed o canan ho fredon, Réjouissan ma speret, ober gai ma c’halon.
 Deut c’hui ganin, ma mestrès, da vordic ar rivier, Da vale war ar ieot glaz, ’wit tremen an amzer ;
 Da barlant war ar ieot glaz ’bet’ an heur a greiz-de, Pe ôtramant ’n ho jardin, dindan eur bout lore.
 ... En de all me oa mezo, da gouezan war ar ru ; Ma mestrès a oa eno a zelle ouz-in dû ;
 Ma mestrès a oa eno ma gwelet o couezan. — Collet ganin ho craz vad ! adieu d’ac’h a laran.
 Me a garje, ma mestrès, p’ho cuelis da gentan, Vijen bet war ma guele diou pe der sizun clanv,
 Covesèt, zacramantet, gant eur bêlec nouët. Ha gant-se ’ta, ma mestrès, m’ho ped, ma c’honzolet.
 — Petra consolazion oufen-me da rei d’ac’h, Met ho kemer da bried ha bezan fidel d’ac’h ?
 — Mar na vec’h ket fidelloc’h, en amzer da donet, Wit na n’oc’h bet, ma mestrès, en amzer dremenet !...
Sansiplan marc’hadourès a zo war an douar Eo hini an dud iaouanc, c’hui, ma mestrès, hen goar :
 Ar c’hentan bezan tiet, an eil bezan fiet, An dervet, coll ar fortun, — diwallet, mar keret !
Keranborn. — 1870.
# Mari, Gwerc’hez c’halloudus

Oberennoù damheñvel pe handelvoù all zo ivez, gwelout Mari, Gwerc’hes galloudus.
| ◄ A-vihanik em eus karet | Mari, Gwerc’hez c’halloudus | Kalon dous a Vari ► |
* Mari Gwerc’hez c’halloudus
* Mamm dous ha Mamm dener
* C’houi zo bepred truezus
* E kenver ar pec’her
* Pellait diouz hon ene
* E enebour,
* Dreist holl da fin hon buhez
* Deut d’hon sikour.
* Enor d’eoc’h, Salver ar bed,
* Gloar d’eoc’h ha meuleudi,
* C’houi hag a zo bet ganet
* Gant ar Werc’hez Vari :
* D’an Tad, ha d’eoc’h-c’houi ive(z),
* Spered-Santel,
* D’an tri Ferson e Doue,
* Gloar eternel !
# Mari, Rouanes an Envou

Oberennoù damheñvel pe handelvoù all zo ivez, gwelout An Añjeluz.
| ◄ Enem gonsolet evit mad | Mari, Rouanes an Envou... Alleluia | Ni ho salud, Stereden vor (Ave, maris Stella) ► |
* Mari, Rouanes an Envou,
* Dizec’het breraan ho taerou.
* Ha chilaouet hon c’hantikou, Alleluia !
* Diskan.
* Alleluia, alleluia, alleluia.
* Ar Mab ec’h euz gwejal douget,
* War ar maro a n-euz trec’het,
* Evel m’en devoa hen laret, Alleluia !
* Mam Jezus, leun a drugare,
* N’ankouaët ket ho pugale,
* Hag evidomp pedet Doue, Alleluia !
* ℣. Gaude et lætare, Virgo Maria, alleluia,
* ℟. Quia surrexit Dominus vere, alleluia.
Oremus. Deus, qui per resurrectionem Filii tui Domini nostri Jesu Christi mundum lætificare dignatus es : præsta, quæsumus ; ut per ejus Genitricem Virginem Mariam, perpetuce capiamus gaudia vitæ. Per eumdem Christum Dominum nostrum. Amen.
# Mari, Rouanez an Nenvou

Oberennoù damheñvel pe handelvoù all zo ivez, gwelout An Añjeluz.
| ◄ En em frealzit evit mat | Mari, Rouanez an Nenvou | Ni ho salud steredenn vor ► |
* Mari, Rouanez an Nenvou,
* Stankit breman ouz ho taerou,
* Ha selaouit hon c’hantigou. Alleluia !
* Diskan Alleluia, alleluia, alleluia.
* Ar Mab hoc’h eus gwechall douget,
* War ar maro en deus trec’het,
* Evel m’en doa hel lavaret, alleluia !
* Mamm Jezuz, leun a drugare(z),
* Ho pet sonj eus ho pugale,
* Hag evidomp pedit Doue, Alleluia !
* Gaude et laetare, Virgo Maria, alleluia.
* Quia surrexit Dominus vere, Alleluia.
# Mari, c’hui zo d’an oll bec’heurien

Oberennoù damheñvel pe handelvoù all zo ivez, gwelout Seizvet-varnuguent Cantic. Peden d’ar Verc’hes evit ar Bec’heurien.
| ◄ Ar voyen d’en em assuri | Mari, c’hui zo d’an oll bec’heurien | Me gred ferm hep douetanç ebet ► |
* Mari, c’hui zo d’an oll bec’heurien
* Un Alvocades douç ha mad ;
* Grit ma vezint ho servicherien,
* O renonç a gren d’o goal stad.
* C’hui oc’h eus guelet ho Mab Jesus
* Oc’h ho c’hlasq epad meur a vloas ;
* Bezit ive outo truezus,
* Ec’his ma zeo bet a viscoas.
* A bep tu ho guelàn attaquet
* Gant adversourien ho ene ;
* Nemed gueneoc’h e vent sicouret,
* Allas ! biquen ne daint d’an Eê.
* Evito ta, Mam a drugarez,
* Livirit ur gomz d’ho Map quer :
* Avoualc’h vezo, ni en anaves,
* Evit touich e galon tener.
* E vugale int, c’hui er goar,
* Cousted int dezàn e oll c’hoad ;
* Ha dre-se e fell oud e c’hloar,
* Ma tistroent ountâ evit mad.
* Oc’h-unan e zouc’h interesset
* Da bidi gant press evito,
* Rac oc’h enor a vezo cresquet
* Oc’h obten ar pardon dezo.
* Grit eta m’o guelimp o veva
* Eus ar vuez spirituel
* O deveus, siouas ! bete vremâ
* Collet dre ar pec’het marvel.
# Mari, hon Mam garantezus

Oberennoù damheñvel pe handelvoù all zo ivez, gwelout Mari, hon mamm garantezus.
| ◄ Pegen kaer ez eo Mam Jezus ! | Mari, hon Mam garantezus | Rouanes vraz an Envou a zo hon Fatrones ► |
1. Mari hon Mam garantezus, Ah ! tolet eur zel truezus
Warnomp el lec’h-man beniget Evit ho meuli dastumet.
2. Ezom a n-euz en e neizik Euz askel e vam an evnik : Didan ho tiouaskel ive Mari, kuzet ho pugale.
3. D’an hanv, pa verv an heol re dom, Ar roz a c’hlav a n-euz ezom : Digaset warnomp gliz Doue, Zec’h-korn alaz ! eo hon ine !
4. Ezom a n-euz ar c’hèz denvet Euz ar bleiz da vezan goarnet : Tro-war-dro d’imp e kers Satan, Harzet na deufe d’hon tagan.
5. Eur c’hroadurik, en e glenvet, Gant an derzien pa ve devet, A c’halv e vam, o c’houlen dour : Ni zo klanv braz, deut d’hon zikour.
6. War vor, pa stourm ar goual amzer, Heb dale bag ar pesketer Ouz ar rec’hel a vo draillet Mar dalc’h an avel kounaret.
7. Ar bed, a zo eur mor euzus, Tenval, meinek hag houlenus : Hon bag e zo skanv ha dister, Dioualet-hi, o Mam dener !
(Troet eus brezonek Gwenet.)